Imran Ajmain

Ahmad Imranullah (lahir di Singapura, 25 April 1981) atau lebih dikenali sebagai Imran Ajmain ialah seorang penyanyi dan penulis lagu Singapura. Beliau meraih perhatian meluas dengan single hitsnya, "Seribu Tahun" yang dimuatkan dalam album pertamanya, Dengan Secara Kebetulan pada 2007.

Kehidupan peribadi
Imran berdarah kacukan Jawa dan Belanda. Ayahnya, Ahmad Husaini Ajmain, merupakan penerbit rakaman dan juga penggubah serta penulis lirik yang popular di Singapura pada penghujung dekad 1970-an dan awal 1980-an. Sedangkan ibunya, Rietha Fatima Daliman, seorang suri rumah berdarah Jawa dan Belanda.

Imran merupakan anak bongsu dan mempunyai seorang kakak bernama Musliha.

Imran memulakan pendidikan peringkat rendahnya di Xinghua Primary School dan meneruskan pembelajarannya ke Siglap Secondary School.

Beliau meneruskan pendidikan peringkat tinggi di One Academy dan IBMEC. Imran sangat suka akan warna hijau dan biru. Hobi Imran ialah mendengar muzik, menonton wayang dan membaca majalah. Imran bezodiak Taurus dan juga berdarah O+.

Kerjaya
Sebelum mendapat perhatian dari media Singapura dan Malaysia, Imran pernah berkerjasama dengan artis underground Hip Hop Singapura. Beliau juga pernah berkerjasama dengan kumpulan Hip Hop Singapura yang terkenal, Triplenoize. Tiga buah lagu yang beliau pernah berkejasama dengan kumpulan itu ialah Third Eye, Fact or Fiction dan Happy Days.

Diskografi

Album studio
 Dengan Secara Kebetulan (2007)
 Punca dan Tindakan (2009)

EP
 Setulus Kasih (2014)
 Aidilfitri (2015)

Single
 "Dikalung Kasihan" (2012)
 "Intan Dan Perak" (2019)

Rujukan

Pautan luar
 
 
 

Kelahiran 1981
Orang hidup
Orang Singapura berketurunan Melayu
Muslim Singapura
Orang dari Singapura
Penyanyi lelaki Singapura
Penyanyi berbahasa Melayu